stanford-oval/wikipedia huggingface dataset:
ริดดิค โบว์
มวยสากลสมัครเล่น

ในฐานะมือสมัครเล่น โบว์ได้รับรางวัลอันทรงเกียรติแชมป์นิวยอร์กโกลเดนโกลฟ ในท่ามกลางหลายการแข่งขัน (ใน ค.ศ. 1984 ขณะที่เขามีอายุได้ 17 ปีก็สามารถชนะน็อคคู่ชกที่มีชื่อว่า เจมส์ สมิธ โดยใช้เวลาเพียง 4 วินาที) รวมถึงชนะรางวัลเหรียญเงินในการแข่งขันโอลิมปิกฤดูร้อน 1988 โดยเป็นฝ่ายแพ้ให้กับเลนน็อกซ์ ลูอิส
มวยไทย

ในเดือนมีนาคม ค.ศ. 2013 โบว์ได้ประกาศว่าเขาจะเปิดตัวในศึกมวยไทย โดยเขาได้รับการฝึกสอนจากครูแอร์ พันทิป กับครูจันในลาสเวกัส ตลอดจนได้รับการฝึกสอนจากก้องนภา วัชรวิทย์ (ก้องนภา ลูกทัพฟ้า) มาเป็นระยะเวลากว่าหนึ่งเดือน รวมถึงครองศักดิ์ ศักดิ์เกษม ซึ่งเป็นนักมวยไทยรุ่นใหญ่ที่เดินทางมาจากกรุงปารีส ประเทศฝรั่งเศส มาร่วมฝึกสอน
ในเบื้องต้น โบว์ได้รับการกำหนดให้พบกับคู่ชกชื่อ เลฟเกน โกโลวิน ในศึกมวยไทยซุปเปอร์ไฟท์ ซึ่งเตรียมจัดขึ้น ณ วันที่ 13 พฤษภาคม ค.ศ. 2013  แต่แล้วก็เลื่อนออกไปเป็นวันที่ 14 มิถุนายน ค.ศ. 2013
แหล่งข้อมูลอื่น

Professional boxing record for Riddick Bowe เก็บถาวร 2013-06-04 ที่ เวย์แบ็กแมชชีน
ริส โคอิโร

| ริส โคอิโร |
| --- | --- |
เกิด: จอห์น ริส โคอิโร  (1979-03-12) 12 มีนาคม ค.ศ. 1979 (45 ปี) ซานโต สเตฟาโนในแอสโปรมอนเต้, ประเทศอิตาลี
การศึกษา: มหาวิทยาลัยคาร์เนกีเมลลอน (BFA)
อาชีพ: นักแสดง
ปีปฏิบัติงาน: ค.ศ. 2003–ปัจจุบัน
คู่สมรส: แคท โคอิโร
บุตร: 3 คน
ริส โคอิโร (อังกฤษ: John Rhys Coiro; เกิด 12 มีนาคม พ.ศ. 2522) เป็นนักแสดงภาพยนตร์ โทรทัศน์ และ เวที ชาวอเมริกัน เขาเริ่มแสดงในบรอดเวย์ แต่มีชื่อเสียงที่สุดจากบทบาทในจอ เช่น บิลลี่ วอลช์ในซีรีส์ทางโทรทัศน์เรื่อง เอนทัวเรจ
ผลงานการแสดง > ภาพยนตร์

| ปี ค> ศ. | ชื่อเรื่อง | บทบาท | หมายเหตุ |
| --- | --- | --- | --- |
| 2003 | เมคกิ้งเรโวลูชั่น | นักเคลื่อนไหวชาวอิตาลี |  |
| 2007 | ลุค | เอซ |  |
| 2007 | มามาส์บอย | ทริป |  |
| 2009 | Unborn, The !ดิอันบอร์น | มิสเตอร์ชิลด์ส |  |
| 2009 | ลักพาตัวเคทลินน์ | แดเนียล |  |
| 2009 | แมนวิทเอ้าอะเฮด | ไดโน |  |
| 2010 | สโนว์แอนด์แอช | เบลส |  |
| 2010 | 30 วันคืน: วันที่มืดมน | พอล |  |
| 2010 | ไลฟ์แฮพเพน | มาร์ค |  |
| 2010 | ออเดอรืออฟเคออส | จอห์น |  |
| 2010 | แมคกรูเบอร์ | เยริค โนวิคอฟ |  |
| 2011 | สตรอว์ด็อก | นอร์แมน |  |
| 2011 | อูะกู้ดโอลด์แฟชั่นออร์กี | มาร์คัส |  |
| 2012 | ไลฟ์แฮพเพน | มาร์ค |  |
| 2013 | แอสคูลแอสไอแอม | รอน |  |
| 2014 | 4 นาที ไมล์ | อีไล |  |
| 2014 | เดอะลาสโลนลีเพลส | แซม เทย์เลอร์ |  |
| 2015 | เอนทัวเรจ | บิลลี่ วอลช์ |  |
| 2017 | หุบเขาแห่งกระดูก | เนท |  |
| 2018 | ก็อตติ | ท่อรูดี้ |  |
| 2019 | ตามหาสตีฟ แมคควีน | เรย์ ดาร์โรว์ |  |
| 2019 | ฮัสต์เลอร์ส | สเปนเซอร์ |  |
| 2022 | เกมตัวแทน | รีส |  |
แหล่งข้อมูลอื่น

ริส โคอิโร ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  เยอรมนี  สหรัฐ
ริโก ลูวิส

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ริโก เฮนรี มาร์ก ลูวิส
วันเกิด:   (2004-11-21) 21 พฤศจิกายน ค.ศ. 2004 (19 ปี)
สถานที่เกิด:  บิวรี อังกฤษ
ส่วนสูง:  5 ft 7 in (1.69 m)
ตำแหน่ง:  แบ็กขวา, แบ็กซ้าย, กองกลางตัวรับ
ข้อมูลสโมสร
สโมสรปัจจุบัน:  แมนเชสเตอร์ซิตี
หมายเลข:  82
สโมสรเยาวชน
2013–2022:  แมนเชสเตอร์ซิตี
สโมสรอาชีพ*
| ปี |  ทีม |  ลงเล่น |  (ประตู) |
| 2022– |  แมนเชสเตอร์ซิตี |  24 |  (2) |
ทีมชาติ‡
| 2019–2020 |  อังกฤษ อายุไม่เกิน 16 ปี |  4 |  (0) |
| 2021–2022 |  อังกฤษ อายุไม่เกิน 18 ปี |  7 |  (1) |
| 2022 |  อังกฤษ อายุไม่เกิน 19 ปี |  3 |  (0) |
| 2023– |  อังกฤษ อายุไม่เกิน 21 ปี |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 23:13, 28 พฤษภาคม 2023 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 23:28, 29 มีนาคม 2023 (UTC)
ริโก เฮนรี มาร์ก ลูวิส (อังกฤษ: Rico Henry Mark Lewis; เกิด 21 พฤศจิกายน ค.ศ. 2004) เป็นนักฟุตบอลอาชีพชาวอังกฤษที่เล่นในตำแหน่งแบ็กขวา แบ็กซ้าย และกองกลางตัวรับให้แก่แมนเชสเตอร์ซิตี
ชีวิตในวัยเด็ก

ลูวิสเกิดที่เมืองบิวรี มหานครแมนเชสเตอร์ เมื่อเขายังเด็ก ลูอิสได้รับแรงบันดาลใจจากมูฮัมหมัด อาลี นักมวยในตำนาน เขามีเชื้อสายจาเมกาผ่านทางพ่อของเขา
ระดับสโมสร

ลูวิสเข้าร่วมทีมแมนเชสเตอร์ซิตีตั้งแต่อายุ 8 ขวบ และเป็นกัปตันทีมอายุต่ำกว่า 18 ปีของสโมสรในฤดูกาล 2021–22 เขามีชื่ออยู่บนม้านั่งสำรองของซิตีเป็นครั้งแรกสำหรับนัดแรกของแมนเชสเตอร์ซิตีในฤดูกาล 2022–23 และเขาเปิดตัวในพรีเมียร์ลีกในอีกหนึ่งสัปดาห์ต่อมาคือในวันเสาร์ที่ 13 สิงหาคม พบกับสโมสรฟุตบอลบอร์นมัทโดยลงมาเป็นตัวสำรองในนาทีที่ 82 แทนที่ไคล์ วอล์กเกอร์
รีตูอาเลบิสซาซัฆเล

| รีตูอาเลบิสซาซัฆเล |
| --- | --- |
რიტუალების სასახლე
แสดงแผนที่ทบิลีซีแสดงแผนที่ประเทศจอร์เจีย
ข้อมูลทั่วไป
พิกัด: 41°41′06″N 44°49′40″E﻿ / ﻿41.68500°N 44.82778°E﻿ / 41.68500; 44.82778
รีตูอาเลบิสซาซัฆเล (จอร์เจีย: რიტუალების სასახლე) หรือชื่อแปล วังสมรส (อังกฤษ: Wedding Palace) หรือ วังพิธี (อังกฤษ: Palace of Rituals) เป็นอาคารในทบิลีซี ผลงานออกแบบโดยสถาปนิกวิคตอร์ จอร์เบนัดเซ และวาฌา ออร์เบลัดเซ สร้างขึ้นในปี 1984 เพื่อใช้เป็นสถานที่สำหรับจัดงานแต่งงาน
ประวัติศาสตร์

การออกแบบอาคารได้รับอิทธิพลที่หลากหลาย ทั้งจากเอ็กซ์เพรสชั่นนิสต์แบบทศวรรษ 1920 ไปจนถึงสถาปัตยกรรมโบสถ์แบบจอร์เจียยุคกลาง อาคารได้รับคำวิจารณ์ทั้งที่ชื่นชอบและรังเกียจ
นอกจากใช้เป็นสถานที่จัดงานแต่งงานแล้ว อาคารยังใช้เป็นสถานที่แสดงและรับรองอาคันตุกะจากต่างประเทศในบางโอกาส เช่นเมื่อมาร์กาเรต แทตเชอร์ เดินทางเยี่ยมจอร์เจียในปี 1987 ก็เดินทางมาที่นี่เพื่อชมการแสดง นอกจากนี้ในปี 1990 เอียน กิลแลน นักร้องนำวงดีปเพอร์เพิล กับภรรยา บรอน (Bron) กล่าวยืนยันคำปฏิญาณแต่งงานกันที่นี่ ระหว่างที่กิลแลนมาแสดงคอนเสิร์ตที่จอร์เจียในปี 1990
ในปี 2002 บัดรี ปาตาร์กัทซิชวีลี ซื้ออาคารไปเพื่อใช้เป็นที่อยู่อาศัยส่วนบุคคล ข้อมูลจากปี 2013 ระบุว่าอาคารได้ถูกปล่อยเช่าให้แก่บริษัทเอกชนสำหรับจัดงานต่าง ๆ
ริโอ 2

| ริโอ 2 |
| --- | --- |
กำกับ: Carlos Saldanha
บทภาพยนตร์:   ดอน ไรเมอร์  คาร์ลอส คอตคิน  เจนนี่ บิกส์  โยนี่ เบรนเนร์ 
เนื้อเรื่อง: Carlos Saldanha
อำนวยการสร้าง:   บรูซ แอนเดอร์สัน  จอห์น ซี. ดอนกิ้น 
นักแสดงนำ:   เจสซี ไอเซนเบิร์ก  แอนน์ แฮททาเวย์  เลสลี่ แมนน์  เจเมน เคลเมนต์  จอร์จ โลเปซ  เจมี ฟ็อกซ์  วิล.ไอ.แอม  บรูโน มาส์  แอนดี้ การ์เซีย  คริสติน เชโนเวธ  เทรซี่ มอร์แกน  โรดรีกู ซานโตรู  เจค ที. ออสติน 
กำกับภาพ: Renato Falcão
ตัดต่อ: แฮร์รี่ ฮิตเนอร์
ดนตรีประกอบ: จอห์น พาวเวลล์
บริษัทผู้สร้าง:   บลูสกาย สตูดิโอส์  ทเวนตีท์เซนจูรีฟอกซ์แอนิเมชั่น  
ผู้จัดจำหน่าย: ทเวนตีท์เซนจูรีฟอกซ์
วันฉาย:   20 มีนาคม ค.ศ. 2014 (2014-03-20) (ระหว่างประเทศ)  10 เมษายน ค.ศ. 2014 (2014-04-10) (ประเทศไทย)  11 เมษายน ค.ศ. 2014 (2014-04-11) (สหรัฐอเมริกา) 
ความยาว: 101 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 103-130 ล้านดอลลาร์สหรัฐ
ทำเงิน: 498.8 ล้านดอลลาร์สหรัฐ
ริโอ 2 (อังกฤษ: Rio 2) เป็นภาพยนตร์แอนิเมชัน 3 มิติ ของบลูสกาย สตูดิโอส์ ปี ค.ศ. 2557 ภาพยนตร์เรื่องนี้เป็นภาพยนตร์ภาคต่อจากภาพยนตร์ ริโอ เดอะ มูฟวี่ กำกับโดย Carlos Saldanha ให้เสียงพากย์โดย เจสซี ไอเซนเบิร์ก, แอนน์ แฮททาเวย์, วิล.ไอ.แอม, เจมี ฟ็อกซ์, จอร์จ โลเปซ, เทรซี่ มอร์แกน, เจเมน เคลเมนต์, เลสลี่ แมนน์, โรดรีกู ซานโตรู และ เจค ที. ออสติน สมทบด้วย บรูโน มาส์, แอนดี้ การ์เซีย, รีตา มอเรโน, ราเชล โครว์, คริสติน เชโนเวธ, อมันดลา สเตนเบิร์ก, เพียร์ซ แกนอน และ มิเกล เฟร์เรร์
ตัวละครและเสียงพากย์

เจสซี ไอเซนเบิร์ก รับบท บลู (Blu)
แอนน์ แฮททาเวย์ รับบท จูล (Jewel)
เจเมน เคลเมนต์ รับบท ไนเจล (Nigel)
คริสติน เชโนเวธ รับบท กาบี (Gabi)
วิล.ไอ.แอม รับบท เพโดร (Pedro)
จอร์จ โลเปซ รับบท ราฟาเอล (Rafael)
บรูโน มาส์ รับบท โรแบร์โต้ (Roberto)
เลสลี่ แมนน์ รับบท ลินด้า (Linda)
โรดรีกู ซานโตรู รับบท ทูลิโอ (Tulio)
รีตา มอเรโน รับบท ป้ามิมิ (Aunt Mimi)
เทรซี่ มอร์แกน รับบท ลูอิส (Luiz)
เจค ที. ออสติน รับบท เฟอร์นานโด (Fernando)
แอนดี้ การ์เซีย รับบท เอดูอาร์โด (Eduardo)
เจมี ฟ็อกซ์ รับบท นิโก้ (Nico)
ราเชล โครว์ รับบท คาร์ล่า (Carla)
เพียร์ซ แกนอน รับบท ติอาโก้ (Tiago)
อมันดลา สเตนเบิร์ก รับบท เบีย (Bia)
มิเกล เฟร์เรร์ รับบท หัวหน้าใหญ่ (Big Boss)
เจเนลล์ โมเน รับบท ดร. โมเน่ (Dr. Monae)
เบเบล กิลเบอร์โต้ รับบท อีวา (Eva)
ฟิลิป ลอว์เรนซ์ รับบท เฟลิเป้ (Felipe)
แหล่งข้อมูลอื่น

ริโอ 2 ที่อินเทอร์เน็ตมูวีเดตาเบส
ริโอ 2 ที่บ็อกซ์ออฟฟิศโมโจ
ริโอ 2 ที่รอตเทนโทเมโทส์
ริโอ 2 ที่เมทาคริติก
รีเบกกา เมเดอร์

| รีเบกกา เมเดอร์ |
| --- | --- |

สารนิเทศภูมิหลัง
เกิด:  (1977-07-02) 2 กรกฎาคม ค.ศ. 1977 (47 ปี) Coldham's Lane, เคมบริดจ์, ประเทศอังกฤษ
คู่สมรส: Joseph Arongino (? - แยกกันอยู่ปี 2007, หย่า 2008)
รีเบกกา เมเดอร์ (อังกฤษ: Rebecca Mader) เกิดเมื่อวันที่ 2 กรกฎาคม ค.ศ. 1977 เป็นนักแสดงชาวอังกฤษ ปรากฏในซีรีส์ทางโทรทัศน์ของอเมริกันหลายเรื่อง เธอรับบทเป็นมอร์แกน กอร์ดอนใน All My Children ราว 12 ตอน และในฤดูใบไม้ร่วงเธอแสดงในซีรีส์เกี่ยวกับกฎหมายทางช่องฟอกซ์ เรื่อง Justice จากนั้นปี 2008 เธอรับบทเป็นนักมานุษยวิทยา ชื่อชาล็อตต์ ลูวิส ในซีรีส์ทางช่องเอบีซี เรื่อง Lost.
รีดบักโบฮอร์

| รีดบักโบฮอร์ |
| --- | --- |

รีดบักโบฮอร์ตัวผู้ในอุทยานแห่งชาติเซเรนเกตี, แทนซาเนีย
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Bovidae
สกุล:: Redunca
สปีชีส์:: R.  redunca
ชื่อทวินาม
Redunca redunca (Pallas, 1767)

ชนิดย่อย
  R. r. bohor Rüppell, 1842  R. r. cottoni (Rothschild, 1902)  R. r. nigeriensis (Blaine, 1913)  R. r. redunca (Pallas, 1767)  R. r. wardi (Thomas, 1900) 
ชื่อพ้อง 
  Redunca nagor (Ruppell, 1842)  Redunca reversa (Pallas, 1776)  Redunca ridunca (Shaw, 1801)  Redunca rufa (Afzelius, 1815)  Redunca typica (Ward, 1907)  Redunca odrob (Heuglin, 1877)  Redunca bayoni (De Beaux, 1921)
รีดบักโบฮอร์ (อังกฤษ: Bohor reedbuck; ชื่อวิทยาศาสตร์: Redunca redunca) เป็นแอนทิโลปขนาดกลาง ที่พบได้ในแอฟริกากลาง
ตัวผู้มีน้ำหนักตัวประมาณ 45–60 กิโลกรัม ตัวเมีย 35–45 กิโลกรัม ความสูงตั้งแต่กีบเท้าจนถึงหัวไหล่ 75–85 เซนติเมตร ความยาวลำตัว 1.2–1.4 เมตร อายุโดยเฉลี่ย 10 ปี
มีเขาเฉพาะตัวผู้ที่โง้งงุ้มไปทางด้านหน้าของส่วนหัว ตัวเมียไม่มีเขา มีจุดเด่น คือ มีต่อมกลิ่นเป็นแผ่นหนังสีดำที่ใต้หูทั้งสองข้างเห็นได้ชัดเจน อาศัยอยู่ในภูมิประเทศที่เป็นพื้นที่ชุ่มน้ำ เช่น ดงกก, ดงอ้อ, ริมหนองหรือบึง หรือแม่น้ำที่ติดกับทุ่งหญ้า กินใบไม้, หญ้า รวมถึงดอกไม้ตูมในฤดูแล้ง เมื่อสะสมความชื้นจากพืชที่กินเข้าไปแล้วก็จะสามารถอดน้ำได้เป็นเวลานาน
รีดบักโบฮอร์ ที่โตเต็มวัยแล้วมักตกเป็นเหยื่อของสิงโตและฝูงไฮยีนา ส่วนในวัยที่ยังไม่โตเต็มที่ก็จะถูกเสือดาว, เสือชีตาห์, ไฮยีนา, แมวป่า, อินทรีขนาดใหญ่ และงูเหลือมล่าเป็นอาหาร
พบกระจายพันธุ์ทั่วไปในป่าแอฟริกาตอนกลางจนถึงแอฟริกาตะวันออกไปจนถึงตะวันตก แบ่งออกเป็นชนิดย่อยได้ 5 ชนิด ได้แก่
R. r. bohor Rüppell, 1842 : รีดบักโบฮอร์อบิสซิเนีย พบในตะวันตกเฉียงใต้, ตะวันตกและกลางของเอธิโอเปีย และรัฐบลูไนล์ ในซูดาน
R. r. cottoni (Rothschild, 1902) : พบในตอนใต้ของซูดาน, ตะวันออกเฉียงเหนือของสาธารณรัฐคองโก และอาจเป็นไปได้ว่าอาจอยู่ที่ตอนเหนือของอูกันดา โดยมี R. r. donaldsoni เป็นชื่อพ้อง
R. r. nigeriensis (Blaine, 1913) : เป็นชนิดย่อยที่พบในไนจีเรีย, ตอนเหนือของแคเมอรูน, ตอนใต้ของชาด และสาธารณรัฐแอฟริกา
R. r. redunca (Pallas, 1767) :  มีการกระจายพันธุ์ตั้งแต่เซเนกัลตะวันออกจนถึงโตโก อาศัยอยู่ทางตอนเหนือของสะวันนาแอฟริกา มีความสัมพันธ์กับชนิดย่อย R. r. nigeriensis ซึ่งยังไม่แน่นอน
R. r. wardi (Thomas, 1900) : พบในอูกันดา,  ตะวันออกของสาธารณรัฐคองโก และแอฟริกาตะวันออก มีชื่อ R. r. ugandae และ R. r. tohi เป็นชื่อพ้อง
แหล่งข้อมูลอื่น

ข้อมูลที่เกี่ยวข้องกับ Redunca redunca ที่วิกิสปีชีส์
รีเบต

รีเบต (อังกฤษ: rebate) เป็นรูปแบบหนึ่งของการส่งเสริมการขาย โดยมีจุดมุ่งหมายเน้นให้ผลิตภัณฑ์มีการขายเกิดขึ้น วิธีรีเบตที่นิยมมากที่สุดคือ รีเบตผ่านทางจดหมาย หรือ เมลอินรีเบต (mail-in-rebate, MIR)
การรีเบตจะทำได้ภายหลังจากที่ผู้ซื้อของไปในราคาเต็ม และได้ทำการส่งจดหมายไปที่ทางบริษัทพร้อมด้วยเอกสารอื่นเช่น แบบฟอร์ม ใบเสร็จ และส่วนของผลิตภัณฑ์ที่มีบาร์โค้ด ในระยะเวลาที่กำหนดเพื่อทำการขอรีเบตคืน และทางบริษัทจะส่งเช็คเงินสดมาให้ในเวลาประมาณสองเดือนถัดมา
ผู้ขายของจะได้ประโยชน์จากการรีเบตหลายด้าน เช่น การโปรโมตและการกระจายสินค้า การโฆษณาสินค้า (เนื่องจากสินค้าที่มีรีเบตจะราคาถูกกว่าสินค้าอื่น) การโฆษณาบริษัทให้เป็นที่รู้จัก รวมไปถึงการนำเงินในอนาคตมาใช้
ริชาร์ด อี. แกรนต์

| ริชาร์ด อี>  แกรนต์ |
| --- | --- |
แกรนต์ใน พ.ศ. 2561
เกิด: Richard Grant Esterhuysen  (1957-05-05) 5 พฤษภาคม ค.ศ. 1957 (67 ปี) อึมบาบานี, รัฐสวาซิแลนด์ในอารักขาของอังกฤษ
สัญชาติ: สวาซี, อังกฤษ
ชื่ออื่น: ริชาร์ด แกรนต์
อาชีพ: นักแสดง, ผู้นำเสนอสินค้า
ปีปฏิบัติงาน: 1980–ปัจจุบัน
คู่สมรส: โจน วอชิงตัน
บุตร: 2 คน
เว็บไซต์: www.richardegrant.com
ริชาร์ด อี. แกรนต์ (อังกฤษ: Richard E. Grant; ชื่อเกิด Richard Grant Esterhuysen; เกิด 5 พฤษภาคม พ.ศ. 2500) เป็นนักแสดงและผู้นำเสนอสินค้าชาวสวาซี-อังกฤษ  เขาเปิดตัวด้วยการแสดงเป็นวิธเนลในภาพยนตร์ตลกเรื่อง วิธเนลแอนด์ไอ (1987) และรับบทสำคัญในภาพยนตร์เช่น ฮาวทูเกตอะเฮดอินแอดเวอร์ไทซิง (1989), ฮัดสันฮอว์ค (1991), เดอะเพลเยอร์ (1992), แบรมสโตคเกอร์สแดรคคิวลา (1992), ดิเอจออฟอินโนเซนซ์ (1993), สไปซืเวิร์ลด์ (1997), กอสฟอร์ดปาร์ค (2001), ดิไอรอนเลดี (2011), โลแกน (2017), และ Star Wars: The Rise of Skywalker (2019)
แกรนท์ได้รับเสียงวิจารณ์ชื่นชมจากการรับบทแจ็ค ฮ็อก ในเรื่อง แคนยูเอเวอร์ฟอร์กิฟมี? (2018) ชนะรางวัลอินดิเพนเดนต์สปิริตอะวอร์ดสาขานักแสดงสมทบชายยอดเยี่ยมและได้รับการเสนอชื่อเข้าชิงรางวัลออสการ์, บาฟตา, ลูกโลกทองคำ และรางวัลนักแสดงสมทบชายยอดเยี่ยม
แหล่งข้อมูลอื่น

Richard E. Grant – official site
ริชาร์ด อี. แกรนต์ ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  เช็กเกีย  ออสเตรเลีย  เกาหลี  เนเธอร์แลนด์  โปแลนด์ 
ศิลปิน:  มิวสิกเบรนซ์ 
ประชาชน:  Deutsche Biographie 
อื่น ๆ:  SNAC  IdRef
รีเฟล็กซ์จามจากแสง

รีเฟล็กซ์จามจากแสง (อังกฤษ: photic sneeze reflex) หรืออาการจามจากแดด (sun sneezing) เป็นรีเฟล็กซ์ (ปฏิกิริยาตอบสนองของร่างกายผ่านระบบประสาท) ชนิดหนึ่ง ที่ทำให้เกิดอาการจามขึ้นจากสิ่งเร้าได้หลายอย่าง เช่น การมองเห็นแสงจ้า หรือการฉีดยาเข้าบริเวณรอบลูกตา พบได้ประมาณ 18-35% ของคนทั่วไป กลไกที่เป็นสาเหตุยังไม่ทราบแน่ชัด
ริ้นน้ำตก

| ริ้นน้ำตก |
| --- | --- |

Blepharicera fasciata

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Insecta
ชั้นย่อย:: Pterygota
ชั้นฐาน:: Neoptera
อันดับใหญ่:: Endopterygota
อันดับ:: Diptera
อันดับย่อย:: Nematocera
อันดับฐาน:: Blephariceromorpha
วงศ์:: Blephariceridae

Subfamily
 Blepharicerinae
ริ้นน้ำตก (อังกฤษ: Net-winged midges) อยู่ในวงศ์ Blephariceridae อันดับย่อย Nematocera อันดับ Diptera ตัวเต็มวัยคล้าย แมลงวันแมงมุม ยกเว้นที่ลักษณะปีกและรูปร่างหัว อกปล้องกลางไม่มีรูปตัว V  มีหลายสิบสกุล และมากกว่า 200 ชนิดทั่วโลก
พบใกล้ลำธารที่ไหลเร็ว หรือน้ำตก ซึ่ง ตัวอ่อน อาศัยอยู่  ตัวอ่อนเป็นพวกกรองกินอาหาร มีอวัยวะดูดที่แผ่นแข็งด้านล่างทของส่วนท้องใช้เพื่อเกาะยึดกับหินในน้ำเชี่ยวที่พวกมันอาศัยอยู่ อวัยวะดูดบางครั้งเรียกว่า creeping welts
อนุกรมวิธาน

วงศ์ย่อย Blepharicerinae
เผ่า Blepharicerini
สกุล Agathon Rodor, 1890
ชนิด Agathon arizonica (Alexander, 1958)
ชนิด Agathon aylmeri (Garrett, 1923)
ชนิด Agathon comstocki (Kellogg, 1903)
ชนิด Agathon dismalea (Hogue, 1970)
ชนิด Agathon doanei (Kellogg, 1900)
ชนิด Agathon elegantulus Roder, 1890
ชนิด Agathon markii (Garrett, 1925)
ชนิด Agathon sequoiarum (Alexander, 1952)
สกุล Bibiocephala
ชนิด Bibiocephala grandis Osten Sacken, 1874
ชนิด Blepharicera Macquart, 1843
ชนิด Blepharicera appalachiae Hogue and Georgian, 1986
ชนิด Blepharicera capitata (Loew, 1863)
ชนิด Blepharicera cherokea Hogue, 1978
ชนิด Blepharicera coweetae Hogue and Georgian, 1985
ชนิด Blepharicera diminutiva Hogue, 1978
ชนิด Blepharicera jordani (Kellogg, 1903)
ชนิด Blepharicera micheneri (Alexander, 1959)
ชนิด Blepharicera ostensackeni Kellogg, 1903
ชนิด Blepharicera similans (Johannsen, 1929)
ชนิด Blepharicera tenuipes (Walker, 1848)
ชนิด Blepharicera williamsae (Alexander, 1953)
ชนิด Blepharicera zionensis (Alexander, 1953)
สกุล Edwardsina
ชนิด Edwardsina gigantea Zwick, 1977
ชนิด Edwardsina tasmaniensis Tonnoir, 1924
สกุล Philorus
ชนิด Philorus californicus Hogue, 1966
ชนิด Philorus jacinto Hogue, 1966
ชนิด Philorus vanduzeei Alexander, 1963
ชนิด Philorus yosemite (Osten Sacken, 1877)
แหล่งข้อมูลอื่น

Tree of Life Blephariceromorpha เก็บถาวร 2010-12-31 ที่ เวย์แบ็กแมชชีน
Iowa State University Biology, Classification, Keys (introductory figure).
แม่แบบ:Fly-stub
รายชื่อตัวละครในมายลิตเติ้ลโพนี่ มิตรภาพอันแสนวิเศษ

มายลิตเติ้ลโพนี่ มิตรภาพอันแสนวิเศษ (อังกฤษ: My Little Pony: Friendship Is Magic) เป็นการ์ตูนที่มีฐานจากกลุ่มของเล่นที่ผลิตโดยผู้ผลิตของเล่นสัญชาติอเมริกันและแฮสโบร โดยตัวละครและฉากถูกออกแบบโดยลอว์เรน ฟอสต์ ที่สร้างความลึกของตัวละครมากกว่า "ความเป็นผู้หญิง" ในซีรีส์รุ่นที่แล้ว ซีรีส์นี้เปิดตัวในวันที่ 10 ตุลาคม ค.ศ.2010 ในสหรัฐบนช่องฮับส์เน็ตเวิร์ค (Hub Network) ซึ่งถูกเปลี่ยนเป็นช่องดิสคัฟเวอรี แฟมิลี (Discovery Family) ในวันที่ 13 ตุลาคม ค.ศ.2014.
ทุก ๆ ซีซันของตอนหนึ่ง ได้เจาะลึกไปที่ตัวละครหนึ่งและตัวละครที่ถูกคัดเลือก ซึ่งรวมไปถึง "คิวตีมาร์กครูเซเดอร์ส", เหล่าเจ้าหญิงอัลลิคอร์น, วายร้ายที่กลับใจ เช่น ดิสคอร์ด, สตาร์ไลท์ กลิมเมอร์ ฯลฯ และในซีซันแปด ผู้นำที่เป็นพันธมิตรกับเอเควสเทรียได้ส่งตัวแทนห้าตัวจากอาณาจักรของตนไปศึกษากับทไวไลท์ โดยมีตัวละครย่อยประมาณ 200 ตัวที่เป็น "โพนีฉากหลัง" (background ponies)
ตัวละครหลัก > เมนซิก

"เมนซิก" (Mane Six) เป็นกลุ่มของม้าทั้งหกตัวที่เป็นเพื่อนกัน และนำ "ธาตุแห่งความปรองดอง" ไปใช้ เพื่อทำลายภัยอันตรายที่กำลังทำลายอีเควสเทรีย. ส่วนสไปค์ เป็นตัวละครที่อยู่ช่วยเมนซิก
ม้าแต่ละตัวถูกออกแบบให้มีมุมมองทางมิตรภาพที่แตกต่างกัน ได้แก่—ความซื่อสัตย์ (แอปเปิลแจ็ก), ความเมตตา (ฟลัทเตอร์ชาย), เสียงหัวเราะ (พิงกีพาย), ความเอื้ออาทร (แรริตี) และความจงรักภักดี (เรนโบว์แดช)—ซึ่งอยู่ด้วยกันเพื่อสร้างธาตุที่หกคือ "เวทมนตร์" (ทไวไลท์ สปาร์เคิล).
ตัวละครหลัก > เมนซิก > เจ้าหญิงทไวไลท์ สปาร์เคิล

ให้เสียงโดยทารา สตรอง, เสียงร้องโดยRebecca Shoichet
เจ้าหญิงทไวไลท์ สปาร์เคิล (Princess Twilight Sparkle) เป็นตัวเอกของซีรีส์ เธอเป็นยูนิคอร์นในสามซีซันแรก และเป็นยูนิคอร์นมีปีกที่เรียกว่า "อัลลิคอร์น" ในช่วงหลังซีซันสามเป็นต้นมา เธอเป็นม้าที่ฉลาดที่สุดในบรรดาเมนซิก
ตัวละครหลัก > เมนซิก > สไปค์

ให้เสียงโดยเคธี วีซลัก
สไปค์ (Spike) เป็นมังกรวัยทารกสีม่วงที่มีกระดูกสันหลังสีเขียว เขาเป็นเด็กกำพร้าตอนอยู่ในไข่ และฟักโดยทไวไลท์ในวัยเด็กในช่วงสอบเข้า เขาจึงมีเธอเป็นทั้งพี่สาวบุญธรรมและ/หรือแม่; เขารับบทเป็น "ผู้ช่วยอันดับหนึ่ง" ของทไวไลท์ เขาได้ปีกในซีซันแปด
ตัวละครหลัก > เมนซิก > แอปเปิลแจ็ก

ให้เสียงโดยแอชลี บอล
แอปเปิลแจ็ก (Applejack) เป็นม้าสีส้ม มีแผงขนสีน้ำตาล เธอถูกออกแบบเป็น "สาวชาวไร่" (farm gal) ที่ใส่หมวกคาวบอย, ใช้บ่วงบาศ และพูดภาษาอังกฤษสำเนียงใต้ เธอทำงานเป็นชาวไร่แอปเปิลที่สวนสวีทแอปเปิลเอเคอร์ส (Sweet Apple Acres) ในโพนีวิลล์ (Ponyville) โดยใช้ความแข็งแรงของเธอเตะต้นไม้ให้แอปเปิลตกลงข้างล่าง. เธออาศัยอยู่กับย่าของเธอ แกรนนีสมิธ (Granny Smith), พี่ชายของเธอ บิกแมคอินทัช (Big McIntosh), น้องสาวของเธอ แอปเปิลบลูม (Apple Bloom) และสุนัขพันธ์คอลลี วิโนนา (Winona). รายงานจากฟอสต์ พ่อแม่ของเธอ – ไบรท์ แมค (Bright Mac; ให้เสียงโดย บิล นิวตัน) กับเพียร์ บัตเตอร์ (Pear Butter; ให้เสียงโดย เฟลิเซีย เดย์) นั้นเสียชีวิตแล้ว เธอเป็นม้าที่ซื่อสัตย์, ไว้ใจได้ และเป็นม้าที่ "ติดดินที่สุด" ในบรรดาเมนซิก
ตัวละครหลัก > เมนซิก > เรนโบว์แดช

ให้เสียงโดยแอชลี บอล
เรนโบว์แดช (Rainbow Dash) เป็นเพกาซัสสีน้ำเงินมีแผงเป็นสีรุ้ง มีเป้าหมายที่จะเข้าร่วมกับกลุ่มวอนเดอร์โบลต์ (Wonderbolts) แล้วมีหน้าที่จัดการกับสภาพอากาศรอบๆ โพนีวิลล์ มีสัตว์เลี้ยงที่เป็นเต่าบกชื่อว่าแท็งค์ (Tank) และอาศัยอยู่ในคอนโดมิเนียมบนก้อนเมฆที่เรียกว่าคลาวโดมิเนียม (Cloudominium)
ตัวละครหลัก > เมนซิก > พิงกีพาย

ให้เสียงโดยแอนเดรีย ลิบแมน, เสียงร้องโดยแชนนอน ชาน-เคนท์
พิงกีพาย (Pinkie Pie; ชื่อเต็ม พิงกามินา ไดแอน พาย (Pinkamena Diane Pie)) เป็นม้าสีชมพู ตั้งชื่อตามม้าในรุ่นแรก เธอเป็นผู้บริหารปาร์ตีที่ชูการ์คิวบ์คอร์เนอร์ (Sugarcube Corner) ร้านขนมปัง และร้านขายลูกกวาด เธอมีสัตว์เลี้ยงเป็นจระเข้ตีนเป็ดที่ไร้ฟันชื่อว่า กัมมี (Gummy) เธอเป็นต้นแบบของมุกตลกในซีรีส์นี้ และมุกที่ "แปลกแหวกแนว" มักจะมาจากเธอ (มุกตลกต่างๆ เช่นแหกกำแพงที่สี่ (breaking the fourth wall) และ "มักปรากฏโดยบังเอิญในที่ที่คาดไม่ถึง",
ตัวละครหลัก > เมนซิก > แรรีตี

ให้เสียงโดย Tabitha St. Germain, เสียงร้องโดยคาซูมิ อีแวนส์
แรรีตีเป็นยูนิคอร์นสีขาวที่มีแผงขนสีม่วง เธอเป็นทั้งแฟชันนิสตาและ ผู้ประกอบการที่พูดภาษาอังกฤษสำเนียงแอตแลนติกกลาง เธอมีสัตว์เลี้ยงเป็นแมวเปอร์เซียชื่อว่า โอปอลเซนส์ (Opalescence) โดยมันมักถูกเรียกสั้นๆ ว่าโอปอล (Opal) ฟอสต์กล่าวว่าออดรีย์ เฮปเบิร์นเป็นแรงบันดาลใจในการสร้างตัวละครนี้
ตัวละครหลัก > เมนซิก > ฟลัตเตอร์ชาย

ให้เสียงโดยแอนเดรีย ลิบแมน
ฟลัตเตอร์ชาย (Fluttershy) เป็นเพกาซัสสีเหลือง มีแผงขนสีชมพู เธอมีความสัมพันธ์ที่เป็นเอกลักษณ์กับสัตว์ต่างๆ. เธออาศํยอยู่ในกระท่อมกลางทุ่งหญ้าอันเงียบสงบในโพนีวิลล์ ซึ่งเป็นที่ที่เธอดูแลสัตว์ป่า เช่น สัตว์เลี้ยงของเธอที่เป็นกระต่ายที่มีชื่อว่า แอนเจิล บันนี (Angel Bunny)
ตัวละครรอง > ราชวงศ์ > เจ้าหญิงเซเลสเทีย

ให้เสียงโดยนิโคล โอลิเวอร์
เจ้าหญิงเซเลสเทีย (Princess Celestia) เป็นอัลลิคอร์นสีขาวที่มีแผงขนกับหางหลากสีที่เคลื่อนไหว และเป็นผู้ปกครองอีเควสเทรีย เธอเป็นกษัตริย์ที่ปกครองอีเควสเทรียยาวนานที่สุด โดยเธอปกครองไป 1,000 ปีเพราะอัลลิคอร์นมักแก่ช้า เธอมีหน้าที่ทั้งนำดวงอาทิตย์ขึ้นในตอนเช้าและลงในตอนเย็น และเป็นที่ปรึกษาของทไวไลท์ สปาร์เคิล โดยฟอสต์ตั้งใจให้ตำแหน่งเธอเป็นราชินี แต่ต้องเปลี่ยนเป็นเจ้าหญิง เพราะทางแฮสโบรคิดไว้ว่า "เด็กหญิงส่วนใหญ่คิดว่าราชินีมักชั่วร้าย [...] และเจ้าหญิงมักใจดี"
ตัวละครรอง > ราชวงศ์ > เจ้าหญิงลูนา

ให้เสียงโดย Tabitha St. Germain, เสียงร้องโดยคาซูมิ อีแวนส์ กับอะโลมา สตีล (Aloma Steele)
เจ้าหญิงลูนา (Princess Luna) เป็นอัลลิคอร์นสีน้ำเงินเช้ม ซึ่งเป็นน้องสาวแท้ๆของเจ้าหญิงเซเลสเทีย ตัวละครถูกออกแบบและผลิตโดยLynne Naylor. เธอเป็นผู้ร่วมปกครองกับเซเลสเทีย โดยเธอใช้เวทมนตร์ของเธอควบคุมดวงจันทร์ และทำหน้าที่ในเวลากลางคืน.ตอนแรกเธอกลายเป็นไนท์แมร์มูน (Nightmare Moon) เพราะเธออิจฉาพี่สาวของเธอ จนถูกเนรเทศไปที่ดวงจันทร์โดยเซเลสเทีย เธอกลับมาอีกครั้งหลังถูกเนรเทศไป 1,000 ปี เพื่อทำให้โลกเป็นกลางคืนตลอดกาล แต่ถูกพวกเมนซิกปราบลง
ตัวละครรอง > ราชวงศ์ > เจ้าหญิงเคแดนซ์, ไชนิงอาร์เมอร์ และเฟลอรีฮาร์ท

ให้เสียงโดยบริตต์ แมคคิลลิป (เจ้าหญิงเคแดนซ์); อันดรูว ฟรานซิส (ไชนิงอาร์เมอร์); Tabitha St. Germain (เฟลอรีฮาร์ท)
เจ้าหญิงเคแดนซ์ (Princess Cadance; ชื่อเต็ม: มี อะมอเร คาเดนซา (Mi Amore Cadenza)) กับเจ้าชายไชนิงอาร์เมอร์ (Prince Shining Armor) เป็นพี่สะใภ้กับพี่ชายของทไวไลท์ สปาร์เคิล. เคแดนซ์เป็นหลานสาวที่เจ้าหญิงเซเลสเทียทรงรับเลี้ยง และเป็นพี่เลี้ยงเด็กของทไวไลท์ในวัยเด็ก ตอนแรกเธอเป็นเพกาซัส เธอแต่งงานกับไชนิงอาร์เมอร์ หัวหน้ายามหลวงแห่งแคนเทอร์ลอต (Canterlot's royal guard) ในตอนต้นของซีซันที่สาม เซเลสเทียให้เธอกับไชนิงอาร์เมอร์ปกครองคริสทัลเอมไพร์ (Crystal Empire) ซึ่งเป็นที่ที่เหล่าคริสทัลโพนี (Crystal Ponies) อาศัยอยู่ ในตอนต้นซีซันหก เธอมีลูกอัลลิคอร์นชื่อว่า เฟลอร์รี ฮาร์ท (Flurry Heart) ทั้งเซเลสเทียกับลูนากล่าวว่า "การถือกำเนิดอัลลิคอร์น เป็นสิ่งที่ไม่เคยมีในเอเควสเทรียมาก่อน"
ตัวละครรอง > คิวตีมาร์กครูเซเดอร์ส

คิวตีมาร์กครูเซเดอร์ส (Cutie Mark Crusaders) เป็นกลุ่มของม้าน้อยทั้งสามตัวที่ร่วมมือกันตามหา "คิวตีมาร์ก" (cutie marks) โดยทำได้สำเร็จในตอน "Crusaders of the Lost Mark"
แอปเปิลบลูม (Apple Bloom; ให้เสียงโดย มิเชลล์ ครีเบอร์) – ลูกม้าเพศเมียสีเหลืองที่มีแผงขนสีแดง และใส่โบว์สีชมพู เธอเป็นน้องสาวของแอปเปิลแจ็ก กับบิกแมคอินทัช
สคูทาลู (Scootaloo; ให้เสียงโดย เมเดอลีน ปีเตอร์ส) – ลูกเพกาซัสเพศเมียสีส้มที่มีแผงขนสีม่วง ถึงแม้ว่าเธอจะบินไม่ได้ แต่เธอใช้ปีกในการเล่นสกูตเตอร์ เธออาศัยอยู่กับป้าฮอลิเดย์และป้าลอฟตี (Aunt Holiday and Auntie Lofty; ให้เสียงโดย Jackie Blackmore และ Saffron Henderson) ซึ่งไมเคิล โวเกล (Michael Vogel) ยืนยันว่าพวกเธอเป็นคู่เลสเบียนที่แต่งงานแล้ว
สวีตตีเบลล์ (Sweetie Belle; ให้เสียงโดย แคลร์ คอร์เล็ตต์, เสียงร้องในซีซ๊น 1–3 โดย มิเชลล์ ครีเบอร์) – ลูกยูนิคอร์นสีขาวที่มีแผงขนสีลาเวนเดอร์กับแถบสีชมพู เธออยากเป็นแฟชันดีไซเนอร์ตามอย่างแรรีตี พี่สาวของเธอ
ตัวละครรอง > คิวตีมาร์กครูเซเดอร์ส > สมาชิกกิตติมศักดิ์

แบบส์ ซีด (Babs Seed; ให้เสียงโดยบรินนา ดรัมมอนด์ (Brynna Drummond)) – เป็นลูกพี่ลูกน้องแอปเปิลจากเมนฮัตตัน (Manehattan)
แก็บบี (Gabby; ให้เสียงโดยอีริน แมทธิวส์ (Erin Mathews)) – เป็นกริฟฟอนเพศเมียที่เป็นมิตรจากเมืองกริฟฟอนสโตน (Griffonstone)
ตัวละครรอง > เพื่อน/มิตร > ดิสคอร์ด

ให้เสียงโดยจอห์น เดอ แลนซี (John de Lancie)
ดิสคอร์ด (Discord) เป็นวิญญาณแห่งความโกลาหลและความแตกแยกที่ปรากฏตัวครั้งแรกในตอน "เดอะรีเทิร์นออฟฮาร์โมนี" (The Return of Harmony) เขาเป็นa "ดราโคนิควุส" (draconequus; /drəˈkɒnɛkwʌs/ จากภาษาลาตินแปลว่า "มังกร" กับ "ม้า") ซึ่งเป็นสิ่งมีชีวิตที่ผสมกันระหว่างหัวม้า กับสัตว์ชนิดต่างๆ. ในอดีต เซเลสเทียกับลูนาทรงลงโทษเขาโดยการถูกสาปเป็นรูปปั้นหิน และในซีซันสองเขาถูกปลดปล่อยแล้วโดนพวกเมนซิกสาปกลายเป็นรูปปั้นหินอีกครั้ง จนถึงซีซันสามตอนต้น เขาถูกปลดปล่อยอีกครั้งโดยเซเลสเทีย โดยพระองค์ทรงตระหนักว่าเขาควรที่จะเป็นคนดีอีกครั้ง ซึ่งต่อมามันได้ผล